**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL LEIDIMO PERDUOTI SAVIVALDYBĖS TURTĄ VALDYTI PATIKĖJIMO ir PANAUDOS TEISE**

2022 m. spalio 27 d. Nr. T1-224

Plungė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu ir 7 straipsnio 4 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 2 dalimi ir 14 straipsniu, Savivaldybės materialiojo ir nematerialiojo turto valdymo, naudojimo ir disponavimo juo tvarkos aprašo, patvirtinto Plungės rajono savivaldybės tarybos 2021 m. sausio 28 d. sprendimu Nr. T1-14, 13.1 ir 28.1 papunkčiais bei atsižvelgdama į Žemaičių Kalvarijos kultūros centro 2022 m. rugsėjo 22 d. raštą Nr. V3-29 „Dėl patalpų suteikimo patikėjimo teise“ ir Plungės rajono Platelių meno mokyklos 2022 m. rugsėjo 22 d. raštą Nr. S-115 „Dėl negyvenamų patalpų panaudos“, Plungės rajono savivaldybės taryba nusprendžia:

1. Perduoti biudžetinei įstaigai Žemaičių Kalvarijos kultūros centrui patikėjimo teise valdyti pastate – Kultūros rūmuose (unikalus Nr. 6899-5002-8017, registro Nr. 80/34442, pažymėjimas plane 1C2p, bendras plotas 2 109,82 kv. m, statybos metai 1993), esančio Gardų a. 9, Žemaičių Kalvarijoje, Plungės r. sav., patalpą, plane pažymėtą indeksu 1-8 (12,47 kv. m), kurios įsigijimo vertė – 122,70 Eur, likutinė vertė 2022 m. spalio 1 d. – 26,43 Eur, finansavimo šaltinis – Savivaldybės biudžeto lėšos, jos nuostatuose numatytai veiklai vykdyti.
2. Leisti perduoti Plungės rajono Platelių meno mokyklai panaudos teise 8 metų laikotarpiui iki 2030 m. lapkričio 26 d., laikinai neatlygintinai valdyti ir naudotis Plungės rajono savivaldybei nuosavybės teise priklausančias ir Žemaičių Kalvarijos kultūros centro patikėjimo teise valdomas pastate – Kultūros rūmuose (unikalus Nr. 6899-5002-8017, registro Nr. 80/34442, pažymėjimas plane 1C2p, bendras plotas 2 109,82 kv. m, statybos metai 1993), esančio Gardų a. 9, Žemaičių Kalvarijoje, Plungės r. sav., patalpas, plane pažymėtas indeksais: 1-25 (8,66 kv. m), 1-26 (4,19 kv. m), 1-27 (7,21 kv. m) ir 1-28 (5,35 kv.m), viso – 25,44 kv. m, kurių įsigijimo vertė – 1 261,00 Eur, likutinė vertė 2022 m. spalio 1 d. – 779,32  Eur, finansavimo šaltinis – Savivaldybės biudžeto lėšos.
3. Įgalioti:

3.1. Plungės rajono savivaldybės administracijos direktorių, o jo nesant – Administracijos direktoriaus pavaduotoją, pasirašyti sprendimo 1 punkte nurodyto turto perdavimo–priėmimo aktą su Žemaičių Kalvarijos kultūros centro direktoriumi.

3.2. Žemaičių Kalvarijos kultūros centro direktorių pasirašyti sprendimo 2 punkte nurodyto turto panaudos sutartį bei perdavimo ir priėmimo aktą su Plungės rajono Platelių meno mokykla.

Savivaldybės meras Audrius Klišonis